《和家兄敬怀秋日閒居 其四》
清代·万光泰

登高望湖涘，历历明帆樯。朝来小阴翳，正昼仍骄阳。

曝布标长竿，曝书满竹床。雨声忽东至，湿我罗衣裳。

阴阳多变化，有目迷翕张。衣袽戒既济，宁谓勿过防。

作者简介：万光泰（1712-1750）字循初，一字柘坡，浙江秀水人，乾隆元年（1736）举人，举博学鸿词。著有《柘坡居士集》《遂初堂类音辨》《汉音存正》等。